Twee kapteins se reaksie na toetsBokkaptein Schalk Burger tydens Vrydag se mediakonferensie. (Foto: GB Jordaan) Die twee kapteins het direk na die skitterende wedstryd Saterdag in die Rugbykampioenskap wat op Ellispark 27-20 deur die All Blacks gewen is, hulle menings oor die wedstryd gegee. Schalk Burger van die Springbokke was teleurgesteld omdat sy span nie die geleenthede kon afrond wat hulle geskep het nie. Aan die ander kant het Richie McCaw, wat sy laaste wedstryd in Suid-Afrika gespeel en ook die deurslaggewende drie gedruk het, sy span geloof dat hulle dit wél gedoen het. Hier is wat die twee na die wedstryd te sê gehad het: Schalk Burger, Springbokkaptein: Ons het geleenthede geskep, maar kon dit ongelukkig nie benut nie. Die All Blacks is `n gehaltespan en het hulle kanse gebruik. Ons het weer eens so naby gekom, en ons het die momentum nodig (voor die Wêreldbeker). Ons het dit nie nou nie. Richie McCaw, All Blackkaptein Jy’s nooit uit die wedloop nie. `n mens moet net vabyt en die kanse sal kom. Dit het neergekom op een of twee oomblikke en geluk aan ons span wat vasgebyt het. Ons sal vorentoe net verbeter.